
A) UvoD 


Pojava zrakoplovstva u prošlom svjet- 
skom ratu omogućila je, da se ratne 
strahote prenesu i u pozadinu fronte, 
gdje se do tada rat osjećao samo po- 
sredno. 

Razvoj zrakopiovstva u medjuvremenu 
izmedju jednog i drugog svjetskog rata 
bio je toliko silan, da su skoro sasvim 
nestale razlike izmedju fronte i pozadine, 
izmedju borca i neborca. Na tisuće kilo- 
metara od svojih uzletišta zrakoplovi 
mogu sada da izvedu napadaje, čije će 
posljedice biti u toliko strašnije, u koliko 
pučanstvo bude manje pripremljeno. 

Sama obrana nije kadra potpuno spri- 


oječiti neprijatelja u izvodjenju napadaja 


na veliku površinu, koju predstavlja je- 
dan grad i gdje se moguće ni ne traže 
ciljevi, već napada pučanstvo uopće. 

Uz obranu dakle treba još jednog čim- 
benika, koji će se boriti za to, da poslje- 


: dice napadaja budu bar što manje, kad 


se već sam napad ne može spriječiti. 

Taj čimbenik — to je Narodna zaštita. 
Njezin prvenstveni cilj je zaštita pu- 
čanstva, ali za postignuće toga cilja po- 
trebno je, da svi njeni obveznici — a to 


je opet cjelokupno pučanstvo, — najsa- 
vjesnije ispunjavaju sve njene naredbe i 
upute. 


Svatko je sam kovač svoje sreće i 
stoga se svatko sam u okviru Narodne 
zaštite mora pobrinuti, da odkloni ne- 
sreću od sebe; svoje porodice, svojih 
susjeda i svog naroda. 

U tu svrhu Narodna zaštita ustrojava 
po kućama kućne samozaštitne zajednice 
sa zadaćom, da ukućani sami uklone sva 
zla, koja svojim silama mogu ukloniti. 
Svako se zlo u početku može spriječiti, 
a snage kućne zajednice, i ako male, 
imadu tu prednost, da su odmah spremne. 

Svijest, stega i hladnokrvnost vrijede 
u odlučnom času više od ikakovih skupo- 
cjenih sredstava. 


B) STANJA PRIPRAVNOSTI 


Mogućnost i vjerojatnost napada iz 
zraka nije uvijek jednaka. Neprijateljska 
uzletišta mogu biti sada manje, a sada 
više udaljena; jaka zrakoplovna djelat- 

nost na glavnim frontama može zaokupiti 
sve snage, koje bi se inače upotrebile na 
pomoćnim frontama, pa konačno, doba 
godine (odnos izmedju dužine dana i 
noći), vremenske prilike i politički dogo- 
djaji mogu kadkada dati naslutiti, da se 
spremaju češći i jači napadaji. 

Zbog toga u pogledu spremnosti od 
napadaja iz zraka postoje dva stanja pri- 
pravnosti: zaštitna pripravnost i potpuna 
zaštitna pripravnost. 


Zaštitnapripravnost traje na- 

čelno od početka do svršetka rata, a 
može biti proglašena i prije početka 
rata, a ukinuta i prije svršetka rata. Za 
vrijeme zaštitne pripravnosti moraju se 
izvršavati sve naredbe i upute, no po- 
dručno nadzorničtvo NZ može takove 
naredbe i ublažiti. 
* U času izvršenog napadaja ili pak po 
posebnoj odredbi, i ako napadaj nije još 
izvršen, stupa na snagu stanje potpu- 
ne zaštitne pripravnosti. U 
tom stanju odpadaju sve olakšice. 

To je dakle ono vrijeme kad se oče- 
kuju češći napadaji i sa većim snagama. 
U to vrijeme svi moraju posvetiti sve 

svoje sile službi Narodne zaštite, jer se 
— spas pojedinca nalazi u za- 
štiti cjeline! 


C) ZNAKOVI ZA OBAVJEŠTAVANJE 


Za obavještavanje pučanstva o pred- 
stojećem napadaju, raznim opasnostima 
i njihovom prestanku služe slijedeći zna- 
kovi koje svatko mora znati: 


Uzbuna isprekidano zavijanje alarmnih, 
vatrogasnih ili tvorničkih sirena. 


Svršetak napadaja jednolično, nepre- 
kidno tulenje alarmnih, vatrogasnih ili 
tvorničkih sirena, te parnih zviždaljki 
kroz dvije minute. 


Pazite: svršetak napadaja ne znači da 


je opasnost minula — čekajte u sklo- 
ništu. 


Prestanak opasnosti zvonjava crkvenih 
i ručnih zvona. Istom na ovaj znak napu- 
štaju svi sklonište nakon poziva nadzor- 
nika kućne zaštite. : 


Požar zvonjava u stranu, udaranje če- 
kićem u kovne predmete. 

Opasnost od otrova čegrtanje čegrtalj- 
kama ili zveckanje kamenčićima u lime- 
nim kutijama. 

Svaki tehnički uredjaj traži povremeno 
ispitivanje pa tako i sirene. Ža ispitiva- 
nje ispravnosti sirena kao i za izvodjenje 
vježba u okviru NZ upotrebljava se je d- 
nolično neprekidno tulenje si- 
rena. Kk u 
. Pučanstvo mora znati, da jednolično 
neprekidno tulenje sirena — ako prije . 
toga nije bila dana uzbuna — predstavlja 


. uvijek samo vježbu. Prema tome, ako se 


o predstojećoj vježbi i ne dade obavijest 
preko novina i krugovala, ne treba se 
uzrujavati, jer jednolično tulenje pred- 
stavlja uvijek vježbu (ili svršetak rmapa- 
daja) a znak uzbune — isprekidano za- 
vijanje — daje se samo onda, kad se 
radi o stvarnom napadu, a nikada o vježbi! 


D) PODJELA DUŽNOSTI 


U svakoj kućnoj samozaštitnoj zajed- 
nici moraju biti odredjene osobe za slije- 
deće dužnosti: nadzornik kućne zaštite, 
zamjenik nadzornika, kućni vatrogasac, 
kućni zdravstvenik i kućni glasnik. 

Prema ukupnom broju ukućana kuće- 
vlasnik prijavljuje za dužnostnike od tri 
osobe na više, a od toga jednog nadzor- 
nika, jednog zamjenika i jednog ili više 
pomoćnika. ' 


Sada je dužnost nadzornika, da po- 
moćnike udijeli za jednu od nabrojanih 
dužnosti. U koliko u kući ima tri ili više 
pomoćnika, onda ih se prema njihovim 
duševnim i tjelesnim sposobnostima od- 
. redjuje za pojedine dužnosti (kućnog 
vatrogasca, zdravstvenika i glasnika), a 
od broja pomoćnika preko 3 dodijeljuje 
se prvima kao pomoć i to prvenstveno 
kućnom vatrogascu. 


Treba medjutim znati, da su za svaku 
djelotvornu pomoć potrebna najmanje 
trojica (gašenje požara, pružanje prve 
zdravstvene pomoći) to s toga, ako 
kućnu samozaštitnu zajednicu obrazuju 
samo tri osobe, onda sva trojica vrše 
skupnu djelatnost, a pored toga svaki 
od njih ima se brinuti još i za jednu od- 
redjenu dužnost. ' 

Prema tome, ako je odredjen samo 
jedan pomoćnik onda je: : 


nadzornik ujedno i kućni vatrogasac, 

zamjenik nadzornika ujedno i kućni 


zdravstvenik, 


pomoćnik ujedno i kućni glasnik. 


Ako su dva pomoćnika, onda je jedan 


.glasnik, a drugi zdravstvenik, dok je za- 


mjenik nadzornika oslobodjen drugih 


. dužnosti. 


Ako su tri pomoćnika, onda su sva tri. 
kućni vatrogasci s tim, da su drugi i 
treći pomoćnik ujedno glasnik, odnosno 
zdravstvenik, a nadzornik i njegov za- 
mjenik oslobodjeni su drugih dužnosti. 


Nadzornici nesmiju zaboraviti, da u 
slučaju potrebe imaju ne samo pravo, . 


već i dužnost upotrijebiti sve osobe, koje 


se u času uzbune zateknu u kući za sve 
samozaštitne radove! 


E) RAD. POJEDINIH DUŽNOSTNIKA 


U slijedećim odredbama sadržane su 
upute za rad pojedinih dužnostnika i to 
prvo SADA, zatim za vrijeme UZBUNE 
i, konačno, POSLIJE uzbune. 

.1. Nadzornik kućne zaštite 
a) sada 


1. Proučite točno kuću da bi se mogli 
snalaziti i u mraku. 


2, Brinite se za izvršenje svih nare- 
daba .NZ (zamračenje, čišćenje tavana 
it. d). - 

3. Upoznajte sva mjesta, s kojih se 
“obustavlja električna struja, plin ili voda 
za čitavu kuću. i 


4. Ukućane, koji se ne drže propisa 


NZ, prijavljujte ustmeno ili pismeno Nad- 
zorničtvu NZ, jer ćete u protivnom i Vi 
odgovarati. : 


b) za vrijeme uzbune 

5. Uvjerite se, da su svi ukućani oba- 
viješteni o uzbuni i uputite ih u sklonište 
(ako ga ima). 

6. Podsjetite ukućane, da svaki u svom 
stanu zatvori plin i ugasi vatre. 

7. Sačuvajte potpuni mir medju stana- 
“rima. 

8. Noću se uvjerite, da li je kuća pod- 
puno zamračena. 

9. Čestim obilascima za vrijeme uzbune 
pazite, da pristupite odmah uništavanju 
požarne bombe, ako padne na Vašu ku- 
ću, odnosno obavijestite susjede, ako 
primjetite pad bombe na susjednu kuću. 


10. U slučaju nesreće, u koliko su sna- 
ge kućne samozaštitne zajednice presla- 
be, zatražite od nadzornika-čuvara su- 
sjedstva pomoć susjeda. 


€) poslije prestanka uzbune 
11. Obiđite čitavu kuću i ako više ne- 


ma opasnosti dajte dozvolu ukućanima, 
da napuste sklonište. 


12. Po danom znaku prestanka opas- 
nosti obavijestite nazornika-čuvara su- 
sjedstva o svim štetama, ako ih je bilo. 


II. Zamjenik nadzornika 


a) sada 


1. Upoznajte se s dužnostima nadzor- 
nika kućne zaštite, da bi ga mogli uspješ- 
no zamijeniti. 

2, Pomažite nadzornika u svim njego- 
vim dužnostima. 

3.. Pobrinite se, da Vam ključ podru- 
ma odnosno skloništa ili zaklona — ako 
ga ima — bude uvijek pri ruci. 

b) za vrijeme uzbune 


4. Pobrinite se za očuvanje reda i mira 
u skloništu i nemojte napuštati sklonište 
sve dok traje uzbuna. 

5. U slučaju nesreće nadzirajte i vodite 
rad oko spasavanja iz skloništa. 


€) poslije prestanka uzbune 


6. Uredite sklonište, da bude spremno 
za ponovni napadaj. 


UI. Kućni vatrogasac 


'a) sada 
1. Proučite potpuno kuću, da se u slu- 
čaju napadaja možete kretati — naro- 


čito po tavanu i u potpunom mraku. 

2. U sporazumu s kućevlasnikom i sta- 
narima pripremite, po mogućnosti, sve 
potrebno za gašenje požara t. j. pijesak 
u papirnatim vrećicama, lopatu, sjekiru, 
dvije metlanice, limenu posudu sa jačim 
dnom prekrivenim slojem pijeska za iz- 
- našanje požarne bombe, drveni štit, naj- 


manje dva kablića za vodu i po moguć- 

nosti jednu ručnu štrcaljku, koja se može 
staviti u kablić ili brentaču za vodu i 
pienu. (Sveukupno tvorivo može za vri- 
jeme zaštitne pripravnosti biti kod po- 
jedinaca u kući, ali čim se proglasi pot- 
puna zaštitna pripravnost, mora se po- 
staviti pred tavanska vrata). Popis ovog 
tvoriva morate imati već sada. 


3. Pobrinite se, da se na tavanu spre- 
mi bar nekoliko manjih sanduka ili ku- 
pova pijeska. 


4..Stalno nadzirajte tavan, da bude 
uredjen prema Naredbi o čišćenju tava- 
na, kako bi u slučaju pogodka požarnom 
bombom bilo na njemu što manje upa- 
ljivih predmeta odnosno kućnim vatro- 
gascima rad što lakši. 


5. Ukućanima, koji stanuju na dva 
najviša kata, naložite, da moraju držati 
spremne po tri papirnate vrećice sa pi- 
jeskom, (u svakoj 3 kg) da bi mogli 
učiniti neškodljivom požarnu bombu za 
slučaj da probije i tavanski pod. 


6. U sporazumu sa kućevlasnikom pre- 
mažite što prije grede krovišta sa ce- 
mentnim ili vapnenim mlijekom, 

b) za vrijeme uzbune 


7. Obucite_ se odmah u vatrogasnu. 


opremu t. j. takovo odijelo, koje će Vam 
olakšati posao oko gašenja vatre (viso- 
Ke potkovane cipele, jače odijelo, šljem 
na glavi ili barem jedna vunena kapa, 
ručna električna svjetilika. U koliko ovu 
dužnost vrše žene, onda moraju imati po 
mogućnosti hlače, a svakako povezati 
svu kosu ispod kape, jer se kosa vrlo 
lako može zapaliti). 

8. Za cijelo vrijeme uzbune zadržavajte 
se u višim katovima te pregledavajte 
vlastitu, a češće promatrajte i susjedne 
kuće radi što bržeg otkrivanja požara. 

9. U slučaju pada razornih bomba u 
blizini kuće temeljito pregledajte cijelu 
kuću, jer se uslijed potresa i djelomičnih 
ruševina mogu oštetiti električni i plinski 
vodovi, te izazvati požar na najrazličiti- 
jim mjestima. 

10. U slučaju pada požarnih bombi na 
tavanu ili gornjim katovima najžurnije 
pristupite njihovom uništavanju vodeći 
pri tome računa, da se ako je bomba već 
izazvala požar, naiprije gasi požar, a u 
koliko nije nigdje došlo ni do početnog 

gorenja, onda odmah pristupite uništa- 
vanju bombe. 
11. Svaki ugašeni požar držite još ne- 


koliko sati pod stalnom paskom, da se: 


ne bi iznova razbuktao, a isto tako pri- 
stupite hladjenju svakog drvenog pred- 
meta, koji je vrlo vruć, jer bi se lako iz 
njega mogao razviti požar. | 


c) poslije prestanka uzbune 


12. Pregledajte cijelu kuću i izvijestite 
nadzornika, da li ima i gdje požara ili 


mjesta sumnjivih odnosno garišta, koja 


još nisu sasvim bezopasna. 
d) Napomena 


Kućni vatrogasci gase zajedno nastali 
požar. Prvi kućni vatrogasac izvodi samo 
gašenje (drži mlaznicu) i upravlja radom 
ostalih, drugi je njegov pomoćnik i ru- 
kuje štrcaljkom, a treći se brine za do- 
davanje vode, alata i t. d. Dužnosti kuć- 
nog vatrogasca navedene u prednjem — 
odnose se na prvog (broj 1) ali ih isto 
tako moraju znati i njegovi pomoćnici 
(brojevi 2 i 3) da bi ga i oni u datom 
času mogli zamijeniti. 

Ne zaboravite! 

Vodom gase se požari krutih tijela pr- 
venstveno drva, a nikako tekućine, uža- 
renih metala i električnih aparata. 

Pijeskom gase se požari tekućina i ras- 
taljenih metala. 

Pjenom gase se požari tekućina. 

Spravama gase se požari električnih 
aparata i svi početni požari. 

Prisutnost zraka odnosno kisika po- 
trebna je kod svih požara osim kod 
termitskih požarnih bomba. Stoga ne 
zaboravite, da propuh najviše pomaže 
širenju svakog požara, a spriječavanje 
pristupa zraka može ugasiti požar samo 
po sebi. 

IV. Kućni zdravstvenik 
a) sada 

1. U sporazumu s kućevlasnikom na- 
bavite propisanu kućnu ljekarnu sa naj- 
nužnijim lijekovima. . 

2. Svakom prilikom nastojte, da se što 
bolje izobrazite za pružanje prve pomoći. 

b) za vrijeme uzbune 


3. Boravite u skloništu i pružite prvu 
pomoć potrebnima. ki 

4. Ne zaboravite nikada pravilo: prvo 
ne škoditi, a zatim tek pomoći. 

5. Pružite prvu pomoć i onima, koji su 
postradali pred kućom ili u kući izvan 
skloništa. “ 


c) poslije prestanka uzbune 
6. Nadopunite utrošene lijekove. 


V. Kućni glasnik 
a) sada 


1. Upoznajte najkraći put od vlastite 
kuće do nadzornika-čuvara susjedstva i 
sjedišta zaštitnog kotara (kad Vam budu 
saopćeni), do najbliže vatrogasne postaje 
i do najbliže zdravstvene postaje. 

2. Upoznajte brzoglasne brojeve svog 
nadzornika-čuvara susjedstva i zaštitnog 
kotara (kad Vam budu saopćeni), vatro- 
gasrie postaje, zdravstvene postaje i za- 
povjedničke središnjice NZ. 

. 8. Saznajte, gdje se nalazi najbliži br- 
zoglas, s kojega možete javljati. 


b) za vrijeme uzbune 
4, Obaviještavajte sve ukućane o uz- 
buni. 

5. Ako kuća ima dizalo, spustite ga u 
prizemlje. 


c) poslije prestanka uzbune 


6. Po nalogu kućnog nadzornika oba- 
vijestite nadzornika-čuvara susjedstva od- 
nosno zaštitni kotar o počinjenim šteta- 
ma kao i'o još potrebnoj pomoći. 
Napomena! i 


. Svi članovi kućne samozaštitne zajednice .mo- 
raju se temeljito upoznati sa svim pojedinim 


dužnostima, jer u slučaju napadaja mogu doći u , 


priliku da zamjene pojedine dužnostnike. 


F) ZAMRAČIVANJE 


Medju dužnosti nadzornika kućne za- 
štite spada i nadzor nad provedbom za- 
mračenja u njegovoj kući. 

Potpuno zamračivanje je bezuslovno 
potrebno, jer je svako svijetlo putokaz 
napadaču. Kod toga nema razlike u greš- 
ki izmedju svijetla, koje se vidi s ulice 
ili iz dvorišta, jer zrakoplovac noću u 
visini od možda nekoliko tisuća metara 
iznad grada ne razlikuje ulicu od dvo- 
rišta. Svijetlo, koje vidi, dovoljan mu je 

putokaz! Okolnost, da naši gradovi za 
vrijeme zaštitne pripravnosti imaju javnu 
rasvjetu nesmije nikoga zavesti na po- 
puštanje u pogledu održavanja zamra- 
čenja. Javna rasvjeta gasi se sva s jednog 
mjesta, koje se pravovremeno prije na- 
padaja upozorava na predstojeću opas- 
nost, ali to ništa ne će pomoći, ako po- 
slije gašenja javne rasvjete ostane na 
stotine svjetala po kućama, koja napa- 
daču označuju cilj napadaja. 

Stoga zamračujte strogo i to u slije- 
dećem vremenu: u mjesecu siječnju od 
18.00—6.00, u veljači od 19.00—6.00, u 
ožujku od 19.00—5.30, u travnju od 20.00 
do 5.00, u svibnju od 20.30—4.00, u lip- 
nju od 21.30—3.00, u srpnju od 21.30 do 
3.00, u kolovozu od 20.30—4.00, u rujnu 
od 20.30—5.00, u listopadu od 18.30—5.30, 
u studenom od 18.00—6.00, u prosincu . 
od 18.00—6.00 sati po ljetnom vremenu. 


G) ČIŠĆENJE TAVANA 


Naredba o čišćenju tavana traži, da se 
sa tavana ukloni lako zapaljivo tvorivo 
i učini potreban red, koji će u slučaju 
potrebe olakšati rad kućnih vatrogasaca. 

Prilikom samo jednog napadaja na pr. 

od 5 krilaša, može biti na grad izbačeno 
do 10.000 komada požarnih bomba, od 
kojih će od prilike 1000 pasti na kuće i 
izazvati početne požare. 

Da li je uopće moguće imati spremno 
toliko vatrogasaca da nastupe odjednom 
na. gašenju tisuću požara na različitim 
mjestima grada? Jasno je, da je to ne- 
moguće. 

No kad bi ih i bilo i toliko, da bi od- 
jednom mogli gasiti stotinu požara, — 
dok ih ugase — ostalih devet stotina 
kuća predstavljati će ne početne već raz- 
buktale požare opasne i po sve okolne 
kuće. 

Zbog toga požare po stanbenim kuća- 
ma trebaju gasiti sami ukućani, a da bi 
to mogli uspješno izvršiti potrebno je: 

1. da na tavanu vlada red i pregled- 
nost, kako bi odmah otkrili žarište po- 
žara i uništili uzrok požara (požarnu 
bombu); ' 

2. da na njemu ne bude lako zapalji- 
vog tvoriva, koje će odmah planuti i već 
u prvom času od malog požara napra- 
viti razbuktali požar velikog obujma. 

Naredba o čišćenju tavana zabranjuje 
držati na tavanima slijedeće: 


20 


1. Stare i neupotrebive stvari, koje se 
mogu zapaliti ili koje su velikog obujma, 
a vlasniku nisu potrebne ili imadu za 
njega samo malu vrijednost; 

2, potrošne stvari u količini, koja pre- 
mašuje jednogodišnju potrebu vlasnika, 
ako i ne podupiru širenje požara odno- 
sno ne otežavaju njegovo gašenje; 

3. nepotrošne stvari, koje se mogu bez 
većih poteškoća drugdje smjestiti ili ko- 
je su teško prenosive. 

Čišćenje tavana koristno je, dakle, za 
svaku kuću, što se najbolje vidi iz toga, 
da su u Njemačkoj mnogo prije početka 
rata počeli uredjivati tavane prema od- 
redbama njihove zračne zaštite (RLB) i 
da su već u prvoj godini poslije toga 
tavanski požari spali za 60%/o. 

Naredba o čišćenju tavana obavezuje 
ipak samo one kuće, gdje bi požar mo- 
gao biti opasan i po susjedne kuće, dakle: 


a) sve kuće gustog načina izgradnje 
(t. i. kad se kuća s jedne i druge 
strane dotiče susjedne kuće); 

b) u kućama srednjeg načina izgradnje 
(t.j. kad se kuća samo s jedne 
strane dotiče susjedne kuće) ako su 

dvokatnice ili višekatnice ili ako su 
dulje od 75 metara ili ako su od 
susjedne skupine zgrada udaljene 
manje od 5 metara; 


c) u kućama rijetkog načina izgradnje 
(t. i. kad se kuća s nijedne strane 
ne dotiče susjedne kuće) samo u 
tom slučaju, ako površina kuće u 
tlocrtu iznosi više od 1000 'm?. 


H) ZAKLJUČAK 


Onima, koji su ovaj rat doživjeli u 
stvarnosti, a ne samo iz novinskih izv ješ- 
taja, ne treba mnogo govoriti o tome, 
koliko je potrebna Narodna zaštita i koje 
su posljedice bezglavosti, nereda i po- 
manjkanja organizacije prilikom napa- 
.daja iz zraka! ' 

Krvavi primjeri, koje su gledali vlasti- 
tim očima, dovoljna šu im opomena! 


Medjutim stotine i stotine tisuća imali 


osu sreću, da su o strahotama zračnog“ 


rata čuli samo iz pripovijedanja i novina, 
a sami su doživjeli kao jedino uzbudje- 
nje — zavijanje sirena. 

Njima je potrebno naročito naglasiti, 
da ne gube vrijeme razmišljanjem, da li 
i kada će biti izvršen napadaj na naš 
grad, nego da najsavjesnije izvrše sve 
potrebne pripreme, jer 


PAMETNIJE JE SPREMAN OČEKIVA- 
TI ZLO, PA DOČEKATI DOBRO, NEGO 
SE NESPREMAN NADATI DOBROM, A 
DOŽIVJETI ZLO! 


Zagrebčani, PAMTITE! 


Zapovjedničtvo (Nadzorničtvo) NZ glav- 
nog grada Zagreba. nalazi se u bivšoj 
Preobraženskoj ulici broj 2/II. kat. 

Sva obaviještenja daju se na brzoglas 
23-314. : 

Prijave protiv stanara, koji se ne drže 
odredaba NZ javljaju se takodjer na br- 
zoglas 23-314. ' . 

U slučaju potpune zaštitne pripravnosti 
kao i za vrijeme uzbune Zapovjedničtvo 
ima slijedeće brzoglasne brojeve: 95-44, 
95-47, 95-49.i 88-51. 

Gradska vairogasna straža vrši nepre- 
Kidnu danonoćnu službu na Savskoj cesti | 
broj 1/b. Požare i nesreće javljajte na 
brzoglas 44-22. 

m je još i slijedeće vatrogasne čete (brzo- 


Osim gradske vairogasne straže posto- 


glasni brojevi u zagradi) 


Vatrogasna četa Sv. DUH, ' 
Kunišćak 61/a (78-09) 
A » KSAVER, | n 
Ksaverska 34 (44-27) 
ši » MAKSIMIR, 
pr Fijanova, 6 (95-39) 
s » SIGEČICA, 
“ Budmanijeva 1 (60-33) 
" » BORONGAJ, 
Jakićeva 23 (34-37) 
, ,, TREŠNJEVKA, 


Selska c. 116 (98-41) 


U nesretnim slučajevima obratite se na 
Društvo za spasavanje Martićeva ulica 
broj 22. (44-33). 


>-Q ——-B s 

